Diari Oficial de la Generalitat Valenciana


Sumari del DOGV 4958, del 03-03-2005 (2005/1853)

ACORD de 20 de desembre de 2004, de la Comissió Territorial d'Urbanisme de València, relatiu a la modificació número 11 de les normes subsidiàries de planejament d'Albalat de la Ribera.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1853


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Albalat de la Ribera
    * pla d'urbanisme

ACORD de 20 de desembre de 2004, de la Comissió Territorial d'Urbanisme de València, relatiu a la modificació número 11 de les normes subsidiàries de planejament d'Albalat de la Ribera. [2005/Q1853]
  
En relació amb l'expedient remés per l'Ajuntament d'Albalat de la Ribera referit a la modificació número 11 de les normes subsidiàries de planejament d'Albalat de la Ribera, s'informa el següent:
  
Antecedents de fet
  
1. El projecte es va sotmetre a informació pública mitjançant un acord del Ple de l'Ajuntament en la sessió feta el dia 31 de març de 2003.
  
El secretari general de l'ajuntament fa constar que, durant el pertinent període d'exposició pública, no s'ha presentat cap al·legació, i s'ha publicat l'anunci en el Diari Oficial de la Generalitat Valenciana número 4.482, de 16 d'abril de 2003, en el Butlletí Oficial de la Província de València número 104, de 3 de maig de 2003, en el diari Levante-EMV de 30 de juliol de 2003 i, així mateix, en el tauler d'anuncis de l'ajuntament.
  
L'aprovació provisional de l'instrument referenciat es va acordar per unanimitat dels membres presents, comprensiva de la totalitat dels membres que componen l'Ajuntament en ple, en la sessió feta el dia 30 de setembre de 2003, i s'acorda així mateix traslladar l'expedient complet a la conselleria competent en matèria d'urbanisme, a fi que s'aprove definitivament.
  
2. L'expedient consta d'un document denominat informe tècnic justificatiu, que s'acompanya de plànols i d'informe de la Secretaria General de l'ajuntament. L'informe tècnic justificatiu ha sigut firmat per tècnic arquitecte.
  
3. L'objecte de la modificació consisteix en la delimitació de la unitat d'execució denominada els Sequers, comprensiva dels terrenys inclosos dins del perímetre de la delimitació que s'estableix en el plànol que s'adjunta en l'expedient, i la descripció literal del qual queda recollida en l'informe tècnic justificatiu de la modificació.
  
4. Durant la tramitació de l'expedient, l'ajuntament no ha sol·licitat cap informe sectorial.
  
5. Albalat de la Ribera compta com a instrument de planejament, amb normes subsidiàries de planejament municipal, aprovades definitivament en data 27 de juliol de 1992.
  
6. La Comissió Territorial d'Urbanisme, en sessió de data d'1 d'octubre de 2004, va informar desfavorablement l'expedient de referència, i va adoptar l'acord de suspendre la tramitació de la modificació número 11 de les normes subsidiàries d'Albalat de la Ribera, en entendre que la documentació no podia considerar-se completa, a l'efecte del compliment de l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU), i s'adverteix l'ajuntament que havia d'aportar memòria informativa i justificativa, com també els documents ?gràfics o literaris- amb eficàcia normativa i especificar, especialment, quina és l'àrea de repartiment en què s'inclou (si no és coincident), l'edificabilitat i l'aprofitament tipus, en el termini de tres mesos, i s'adverteix de la caducitat, conforme al que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7. En data 21 d'octubre de 2004, entra en el Registre del Servei Territorial de Planificació i Ordenació Territorial la documentació remesa per l'ajuntament, que consisteix en memòria informativa i justificativa i plànols, a fi de complir amb el que ha acordat la Comissió Territorial d'Urbanisme en la seua sessió de data 1 d'octubre de 2004.
  
8. La Comissió Informativa de la Comissió Territorial d'Urbanisme de València, en la sessió feta el 13 de desembre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que establix l'article 38, per remissió de l'article 55.1, de la LRAU.
  
2. En data 21 d'octubre de 2004 entra la documentació abans citada, a fi de complir amb el que disposa l'article 27 de la LRAU.
  
3. D'acord amb la documentació aportada inicialment per l'ajuntament, la necessitat de la modificació ve donada per a la delimitació de l'esmentada unitat d'execució, per determinar-ho així el que disposa la disposició transitòria tercera 2 de la LRAU, en relació amb l'article 17 i 55 de la mateixa llei. En concret, la citada disposició transitòria tercera, paràgraf segon, de la LRAU indica el següent:
  
«El sòl urbà que, a l'entrada en vigor d'aquesta llei, no estiga inclòs en unitats d'execució, mentre aquestes no es delimiten, s'executarà conforme al règim d'actuacions aïllades regulat en el capítol quart del seu títol tercer».
  
4. En la documentació complementària de data 21 d'octubre de 2004 s'indica el següent:
  
- La delimitació de la unitat d'execució (UE) comprén una superfície total de 12.912,66 metres quadrats, que constitueix la seua pròpia àrea de repartiment, no existeixen edificacions ni agràries ni urbanes afectades. El seu aprofitament tipus és d'1,630727 ua/m²s.
  
- La classificació vigent és la de sòl urbà, amb qualificació de residencial en les zones nucli urbà i eixamplament.
  
- Quant a l'ordenació detallada vigent, l'ordenació de la zona és d'illa de cases compacta, amb nombre màxim de plantes III (nucli urbà, IEN 3 m²/m²), i IV (eixamplament entre mitgeres, IEN 4 m²/m²) i III (eixamplament zona d'edificació oberta-unifamiliars, IEN 2 m²/m²); comprén a més una zona verda de 1680,35 m²)
  
- La superfície dels solars resultants per a aprofitament privat tenen una superfície de 6.205,04 metres quadrats, amb un sostre edificable màxim de 19.192,99 m²t; els sòls dotacionals tenen una superfície total de 6.707,62 m²s, dels quals 1.680,35 m²s es destinen a zona verda de la xarxa secundària (SJL) i 5.027,27 m²s restants es destinen a xarxa secundària viària (RSV).
  
- Considerada exclusivament la UE, l'índex d'edificabilidad brut (IEB) és de 1,464 m²t/m²s, i l'índex de sòls dotacionals resulta de 0,5195 m²s/m²s. En l'interior del seu àmbit hi ha sòls de domini i ús públic afectes a la seua destinació ?i sobre els quals no hi ha reserva del dret d'aprofitament- amb una superfície total de 218,42 metres quadrats.
  
- La relació ISD/IEB es manté idèntica en l'interior de la UE respecte d'aqueixa mateixa àrea ja que no s'introdueixen modificacions amb relació a usos, alineacions ni edificabilitats.
  
- De conformitat amb les normes subsidiàries vigents, no existeixen en la UE elements de sistemes generals (xarxes primàries).
  
- No existeixen béns de domini públic no municipal.
  
- D'acord amb el PATRICOVA, els terrenys estan grafiats com de risc d'inundació 6.
  
5. La delimitació de les unitats d'execució està prevista en els articles 8.4.8.8 i 2.3.6.2 de les normes subsidiàries municipals, i s'indica en la memòria justificativa el compliment de l'article 115 del Reglament de Planejament.
  
6. Per les afeccions derivades del PATRICOVA, ha de tindre's en compte el que disposa l'article 22, paràgrafs 3 i 5 de les normes urbanístiques d'aqueix pla d'acció territorial sectorial, en relació amb la seua disposició addicional primera, per ser Albaltat de la Ribera municipi d'elevat risc d'inundació.
  
7. La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva de les normes subsidiàries ?i de les seues modificacions- de municipis de menys de 50.000 habitants, de conformitat amb el que disposen els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.a, per remissió de l'article 9.a, del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en la sessió feta el 20 de desembre de 2004, acorda:
  
Aprovar definitivament la modificació número 11 de les normes subsidiàries d'Albalat de la Ribera, pels motius i fonaments exposats.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
València, 20 de desembre de 2004.- El secretari de la Comissió Territorial d'Urbanisme: Álvaro Aleixandre Ortí.